CELEX: 62019TN0708
Language: sk
Date: 2019-10-17 00:00:00
Title: Vec T-708/19: Žaloba podaná 17. októbra 2019 – Bujar/Komisia

13.1.2020   
            
            
               SK
            
            
               Úradný vestník Európskej únie
            
            
               C 10/36
            
         
      Žaloba podaná 17. októbra 2019 – Bujar/Komisia
      (Vec T-708/19)
      (2020/C 10/48)
      Jazyk konania: angličtina
      
         Účastníci konania
      
      
         Žalobca: Marcin Bujar (Woluwe-Saint Lambert, Belgicko) (v zastúpení: R. Wardyn, lawyer)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie Komisie z 20. decembra 2018 a
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod je založený na porušení článku 11 ods. 2 prílohy VIII služobného poriadku a článku 7 ods. 1 všeobecných vykonávacích ustanovení:
                  
                              —
                           
                           
                              prevoditeľné roky započítateľné do dôchodku by sa mali vypočítať na základe skutočne prevedenej sumy po odpočítaním čiastky predstavujúcej zhodnotenie kapitálu medzi dňom žiadosti o prevod a skutočným dňom prevodu,
                           
                        
                              —
                           
                           
                              Úrad pre správu a úhradu individuálnych nárokov (PMO) pochybil, kedy prevoditeľné roky započítateľné do dôchodku vypočítal na základe sumy uvedenej vnútroštátnym úradom v predbežnom rozhodnutí, zatiaľ čo skutočne prevedená suma bola výsledkom kapitálového zhodnotenia medzi dňom žiadosti o prevod a skutočným dňom prevodu, prepočtu nárokov na dôchodok vykonaného národným orgánom a kapitálového zhodnotenia za obdobie pred podaním žiadosti o prevod.
                           
                        
            
                  2.
               
               
                  Druhý žalobný dôvod je založený na bezdôvodnom obohatení zo strany Únie
                  
                              —
                           
                           
                              výpočtom rokov započítateľných do dôchodku na základe predbežnej čiastky, ktorá bola následne prepočítaná a ktorá jednoznačne nezodpovedala kapitálovému zhodnotenie medzi dňom žiadosti o prevod a skutočným dňom prevodu, došlo k bezdôvodnému obohateniu zo strany Únie.